section_heading: Osmansko doba
paragraph_text: Franjevci su nakon plaćanja brojnih pristojbi i podmićivanja osmanskih činovnika dobili dopuštenje za gradnju novih. Samostan su podigli samostan 1666. – 68. i crkvu 1669. godine. Župa Fojnica 1673. ima cca 400 katolika. Crkvu i samostan podigli su s mukom. Morali su namaknuti 141.642 jasprice, a ukupno 278.210 jasprica. Osmanlijske vasti i domaći muslimani, stalno su zanovijetali i prigovarali gradnji, izmišljajući i tražeći sve moguće izlike, samo da hude franjevce operušaju: morali su dati paši, ćehaji (zamjeniku), mulli, kadiji, čaušima, gaziji, drugim Turcima, Turcima za jelo i piće, za potvoru rad zvona. Ostali muslimani iziskivali su manje svote; ali je začudno, da su svi tražili novac na vino, što je opet dokaz, da nijesu zazirali od pića, kako im to i Kuran zabranjuje. Uzimali su svi, počamši "od kadije do najmanjeg gole".